Ҳар янгилик бидъат эмас — KUKALDOSH.UZ\n13.10.2021 / - Мақолалар\nБидъат- сўзи луғатда “янгилик” маъносини англатади. У ўзининг шаръий ҳукмига кўра ундан четланиш ва унга тушиб қолишдан огоҳлантириш зарур бўлган нарсадир. Бу борадаги асл далил Имом Бухорий ва Имом Муслимлар ривоят қилган мана бу ҳадис ҳисобланади.\nمن أحدث في أمرنا هذا ليس منه فهو ردّ\n“Ким бу ишимизда ундан бўлмаган нарсани пайдо қилса у рад қилинади”.\nИмом Муслим ривоят қилган ҳадисда эса\nإن خير الحديث كتاب الله، وخير الهدي هدي محمد، وشر الأمور محدثاتها، وكل بدعة ضلالة\n“Сўзнинг яхшиси Аллоҳнинг китоби, йўлнинг яхшиси Муҳаммаднинг йўли, ишларнинг энг ёмони кейинчалик пайдо қилингани ва ҳар бир бидъат залолатдир”.\nХўш, юқорида зикр қилинган ва четланишимиз зарур бўлган бидъат нима ўзи?!\nБалки у ўзининг луғавий маъносига кўра умумий барча янгиликлар деганидир?! Шундай экан мусулмонлар ҳаётида пайдо бўлган ва уни Росулуллоҳ(с.а.в) ҳам бирорта саҳобийлари ҳам қилмаган ва ўша даврда маълум бўлмаган кейинчалик вужудга келган ҳар бир янгилик бидъат бўлади. Агар шундай бўлса мусулмонлар ҳамма-ҳаммалари ҳозирда ноилож залолат ботқоғида яшаётган ҳисобланишади. Зеро улар қай ерга юзланмасинлар ва нима қилсалар ҳам бидъатда бўлаверишади: Уйларини қуришда бидъат, ундаги жиҳозлари ҳам бидъат, дастурхонлари бидъат, кийим услублари бидъат, маданий-илмий ва ижтимоий ривожланишга уринишаётган барча услублари барча-барчаси кетма-кет бидъатлардан ҳосил бўлган зулматлар. Бу мусибатга фақат мана шу аср вакиллари эмас, балки саҳобалар давридан кейин то бугунги кунимизгача яшаб ўтган мусулмон аждодларимиз ҳам дучор бўлишган ва биздан кейин қиёматгача келадиган авлодларимиз ҳам дучор бўладиган бўлади. Чунки ҳаёт Пайғамбаримиз (с.а.в) замонларидан бошлаб мудом ўзгариб бир босқичдан бошқасига ўтиб келмоқда. Энди биз буни жиловимизга олиб йиллар, асрлар ўтишига қарамасдан замонни биргина ҳолатда ушлаб тўхтатиб тура олмаймиз. Қаранг хатто Набий (с.а.в) яшаган қисқа бир давр биргина ўзгармас ҳаётда қотиб қолгани йўқ, балки Набий (с.а.в) ҳам саҳобайи киромлар ҳам бир вазиятдан сўнг бошқа вазиятларни қаршилаб олишди.\nУл Зот (с.а.в) таъаммул қилиб ўша ишни диннинг асосларига ва ҳукумларига хилоф келмаслигини билгач қанчадан қанча янги урф-одатларни қўллаб қувватладилар, саҳобийлар ҳаётига кириб келган қанча ишларни маъқуллаб унга дуо қилдилар. Маъқуллашларини қўйинг Росулуллоҳ (с.а.в) ўзлари бундай ишларни топиш ва уни энг чиройли суратда бажариш йўлларини осонлаштириб бердилар. Айни мана шу ҳолатдан келиб чиқиб уламолар:\n«الأصل في الأشياء الإباحة»\n“Нарсалардаги асл ҳукум мубоҳият яъни таъқиқ йўқлиги” деган қоидани ишлаб чиқишди. Ҳанафий уламоларимиз эса яна:\n“Урф (маълум шартлар асосида) шарий масдар яъни манбадир”\nШу ўринда билдикки юқорида айтиб ўтилган бидъатни луғавий тушуниш буткул хато ҳисобланар экан.\n“Бидъат” сўзининг шаръий истелоҳдаги маъноси билан мақоламизниинг иккинчи қисмида танишамиз…\n“Кўкалдош” ўрта махсус ислом таълим муассасаси мударриси\nАз-Замахшарий арабларга араб тилини ўргатган олим\nТалабалар ўртасида футбол мусобақасига старт берилди


15:30 05.11.2020 (Янгиланган 19:58 05.11.2020)\nАҚШнинг амалдаги президенти Дональд Трампнинг штабида яна иккита штатда овозлар ҳисобланиши туфайли судга даъво аризаларни истисно қилмади.\nОлий иқтисодиёт мактаби Жаҳон иқтисодиёти ва халқаро алоқалар факультети деканининг биринчи ўринбосари Игорь Ковалев Sputnik радиоси эфиридаги бу вазият юзасидан изоҳ берди.\nСайловдан сўнг АҚШда норозилик намойишлари бошланди - фото\nАҚШнинг амалдаги президенти Дональд Трампнинг штаби Аризона ва Невада штатларидаги овозларни санаб чиқилиши юзасидан судга даъво аризаси билан мурожаат қилиши мумкин, республикачилар нафақат натижага қарши чиқишини, балки ушбу штатларда якуний хулосаларни чиқаришни секинлаштирмоқчи, деб хабар қилмоқда CNN манбаларига асосан.\nАввалроқ, Ассошиэйтед Пресс президент штаби сайлов комиссия ходимлари почта орқали олинган бюллетенларни ҳисоблаш ва сақлашда қонунга риоя қилишни талаби қилиб Жоржия судига даъво аризаси бергани хабар қилинганди.\nШунингдек, Трамп офиси Мичиган ва Пенсилвания штатларида овозларни санашни тўхтатиб туриш бўйича судга даъво аризасини топширди, бунга республикачилар тарафдорлари ҳисобни кузатиб бориш имконияти йўқлиги сабаб бўлди ва муҳим Висконсин штатида қайта ҳисоблашни талаб қилади.\nСешанба куни АҚШда президент сайловлари бўлиб ўтди. Қатор штатларда овоз бериш натижалари ҳанузгача номаълум. Чоршанба куни кечқурун Трамп ўз ғалабасини эълон қилди ва демократларни "сайловларни ўғирлашга" уринишда айблади. Амалдаги президентнинг сайловолди штаби бир қатор штатларда овозларни қайта санашни талаб қилмоқчи. Шу билан бирга, Американинг етакчи телеканалларининг ҳисоб-китобларига кўра, Демократлар партиясининг номзоди Жо Байден етакчи ўринни эгаллаб турибди, якуний ғалаба учун у 6та сайлашга вакил қилинган кишининг овозини олиши керак.\nSputnik радиосининг эфирида Олий иқтисодиёт мактаби Жаҳон иқтисодиёти ва халқаро алоқалар факултети деканининг биринчи ўринбосари Игорь Ковалевнинг фикрига кўра, сайловлар фонида жамиятда жиддий радикализация таҳдиди мавжуд.\n"АҚШ президент сайловлари, афсуски, одатдагидек бир неча кун эмас, балки узоқ вақт давомида асосий янгиликлар мавзуси бўлади. Биринчидан, почта орқали юборилган овозларни ҳисоблаш жараёни кечикиши сабабли. Иккинчидан эса, рақибларнинг ҳар бири мағлубиятни тан олмайди, ўз-ўзидан турли хил кураш жараёни бўлади: ҳам суд органлари тизимида, ҳам энг ёмони кўчаларда. Жо Байден тарафдорлари аллақачон кўчаларда, Дональд Трамп тарафдорлари ҳам ўзларини куттириб қўймайди. Овоз бериш арафасида улар Техасда ўзини қандай тутганликлари, Байденнинг сайловолди кампаниясини у ердан сиқиб чиқарганликлари эслаш кифоя. Шунинг учун келгусида жиддий радикализация, ҳаттоки тўқнашувлар ҳам кутилмоқда", - деди Игорь Ковалев.\nАмериканинг етакчи телеканаллари овозларни ўз ҳисоб-китобини олиб бормоқда ва бу қўшимча қизғинликни кучайтиради, деди у.\n“Рақамлар, албатта, янгилик каналларини кузатувчи - одамларга таъсир қилади - уларда алдашди, деган таассурот қолдиради, бу рақамларни сайловларнинг ҳақиқий натижалари ўрнида қабул қилишади, бу ҳар доим ҳам шундай эмас. Бунга кўплаб мисол келтириш мумкин. Сайловлар арафасида агентликлар прогнози, маълум натижалар бўйича башорати тўғри чиқмаган. Расмий натижаларни кутиш керак, гарчи, улар ҳам ҳар доим ҳам ҳақиқатга мос келмайди - ҳар хил сиёсий битимлар мавжуд. Газета ёки телеканаллар берадиган нарсаларга эмас, расмий натижалар ҳисобланади", - деди Ковалев.\nУнинг сўзларига кўра, АҚШ суд ҳокимияти сайлов натижаларини аниқлашда яна бир бор муҳим рол ўйнаши мумкин.\n"Албатта, ҳозирча Трампнинг асосий вазифаси - зўравонлик ва ўз ғалабасини қурол билан ҳимоя қилишга қўл урмасликнинг ягона қонуний имконияти – бу судларда кураш. Шунинг учун у ўз вакилларини АҚШ Олий судидаги бўш жойларга тайинлашга шошилди, суд жараёнларида муҳим рол ўйнаши мумкин. Бундай даъволар Олий судга этиб бориши эҳтимоли катта бўлганлиги сабабли ва АҚШ тақдири яна бир бор судяларнинг фикрига боғлиқ бўлади. Яъни, вақти-вақти билан АҚШ сиёсий жараёнларга аралашадиган суд тизими, асосий рол ўйнаши мумкин", - деб ҳисоблайди эксперт.


Ўзбекистон ва Қозоғистон ягона ахборот майдони яратишни режалаштирмоқда\nЎзбекистон миллий телерадиокомпанияси раиси Алишер Хаджаев Қозоғистоннинг Ўзбекистондаги фавқулодда ва мухтор элчиси Ерик Утембаев билан учрашди. Мулоқот чоғида икки мамлакатнинг ахборот соҳасидаги ўзаро ҳамкорлиги бўйича долзарб масалалар муҳокама қилинди. Бу ҳақда “Казинформ” ахборот манбаси хабар берди.\nЎзбекистоннинг икки элчиси дипломатик миссиясини якунлмоқда\nЎзбекистоннинг Қозоғистондаги фавқулодда ва мухтор элчиси Икром Назаров 15 февраль куни ўзининг дипломатик миссиясини якунлайди.\n“Asia Alliance Bank”дан автокредит. Муддати беш йилгача\nЎзбекистон Республикасида ишлаб чиқарилган ва ички бозорда расмий дилерлар тармоғи орқали сотиладиган “GM Uzbekistan” АЖ автомобилларини олиш учун жисмоний шахсларга қуйидаги тартиб асосида истеъмол кредитлари берилади.\nА. Комилов Ҳиндистон ташқи ишлар вазири билан нималарни муҳокама қилди?\n2018-йилнинг 12 феврал куни Деҳли шаҳрида амалий ташриф билан бўлиб турган Ўзбекистон Республикаси Ташқи ишлар вазири Абдулазиз Камилов Ҳиндистон Республикаси Ташқи ишлар вазири Сушма Свараж билан учрашувди.\nЎзбекистонда дарё транспортининг бугунги аҳволи қандай?\nМамлакатимиз сув транспортининг бугунги ҳолати ҳақида нималарни биласиз? Сув йўлларида қатанаётган кемалар ҳақида-чи? Афсуски, кўпчилик бу ҳақда етарли тасаввурга ҳам эга эмас.\nЙўловчи ташиш йўналишлар сони 4375 тага етказилди\n2017 йил якунларига кўра, республикамизда барча турдаги автомобиль транспорти воситаларида жами 1 миллиард 41 миллион тонна юк ва 5 миллиард 565 миллион нафар йўловчи ташилди. Бу кўрсаткич 2016 йилдагига нисбатан тегишли равишда 3,7 ва 2,3 фоиз ўсган.\nТерговда тайзиқ ўтказилгандан сўнг ўз жонига қасд қилмоқчи бўлган ҳолат ҳақида тарқатилган хабарга расмий муносабат билдирилди\nИжтимоий тармоқларда “Андижонлик 23 яшар йигит милиция сўроғидан кейин ўз жонига қасд қилди” сарлавҳаси билан тарқатилган мақолада келтирилган ҳолатлар Андижон вилояти Ички ишлар бошқармаси томонидан ўрганилганда аён бўлдики, фуқаро Исмоилжон Балтабаев ўз аризасида 2017 йилнинг февраль ойида Ҳажга бориши юзасидан ёрдам бериш учун Абдурахим Саттаровга 1700 АҚШ доллари, 11 млн. сўм пуллари ва фуқаролик паспортини берганлигини, лекин Абдурахим Саттаров турли баҳоналар билан зиёратга жўнатишга ёрдам бермасдан, пулларини ҳам қайтармаганлигини баён қилинган.\nҚўмита тизимидаги корхоналарда 3 мингта янги иш ўрни очилади\nЎзбекистон Республикаси Автомобиль йўллари давлат қўмитаси матбуот хизмати маълумотига кўра, 2018 йил давомида қўмита тизимидаги корхоналарда 3 мингта йўлчилар учун қўшимча иш ўринлари очилади.\nЧиройли рақамларни эҳтиёт қилинг ёхуд Самарқандда “миллионер” автомобиль рақамлари ўғирлаб кетилаяпти\nСамарқанд вилоятида автомобиль давлат рақамларини ўғирлаб, уларни қайтариб бериш учун пул талаб қилаётган фирибгарлар гуруҳи пайдо бўлди. Товламачилар бундай “хизмат” учун 5 АҚШ доллари миқдорида товон пули талаб қилаяпти.\nСамарқандда тураржой биносида портлаш. Қурбонлар ва жароҳатланганлар бор\n2018 йилнинг 11 феврал куни соат 5:40 да Самарқанд вилояти Пастдарғом туманидаги Мустақиллик кўчаси, “Чархин” МФЙ да жойлашган хусусий уйда газ-ҳаво аралашмаси оқибатида чақнаш содир бўлди.


Шавкат Мирзиёев: Ҳеч ким четдан келиб Хоразмнинг, Ўзбекистоннинг муаммосини ҳал қилиб бермайди\nЎзЛиДеп партиясидан президентликка номзод ва амалдаги президент Шавкат Мирзиёев Хоразм вилоятига ташриф буюрди. Номзод ўз сайловолди дастури билан Хива туманида янги барпо қилинган “Фаровон” меҳмонхонасида маъруза қилди.\n“Оддийгина мисол, биз ҳозир қаерда ўтирибмиз? Мана шундай кошоналарни Хива каби шаҳарларда ҳам қилсак бўлар экан-ку. Мана туризм мисолидаги ислоҳотлар. Нима учун одамларимиз Европага, Туркияга интилади? Чунки уларда шароит бор. Биз ҳам улардан кам эмасмиз, албатта қиламиз. Йирик-йирик давлатлар раҳбарлари менга Хивага келиш истаги борлигини айтади. Мен эса амалдаги шароитимизни ўйлайман. Ҳали шундай кунлар келади, бундай кошоналарнинг ўнтаси ҳам етмайди.\nМен хонадонларга кириб гаплашдим, хурсанд бўлдим. Барибир ҳақиқат синмайди. Менинг сўнгги беш йилдаги хизматларимга муносиб баҳо бермоқчи бўлса, ҳар ким ўзидан хулоса қилиши керак.\nОддий мисол – биз тиббиётда вақтида ислоҳот қилмаганимизда пандемияни бартараф қила олмасдик. Мана, яқинда 26 млн доза вакцина келтирилди.\nҲаммамиз ўзгаряпмиз, мен ҳам ўзгарганман. Лекин қониқиш ҳосил қилмаймиз. Бу ҳам табиий. Мени президентликка номзод қилиб кўрсатиш жуда катта шараф ва масъулият юклайди.\nҲозир ҳаммамизни Афғонистон масаласи ўйлантириши керак. Ҳар куни эрталаб турганимда чегарадаги вазиятни суриштираман. Яхшики қўшниларимиз билан дўстона муносабатларимизни тикладик. Чунки биз тарихан буюк элмиз.\nБугун янги барпо қилинаётган Жалолиддин Мангуберди ҳайкали қурилиши билан танишдим. Хоразмга келган ҳар бир турист бу ерга ташриф буюриши, бизнинг тарихимизни чуқур ўрганиши зарур.\nМен нимаики қилган бўлсак халқим учун қилдим. Дастлабки қадамларни қўйдик. Энди биз ютуқларимизни янада юксалтиришимиз керак. Бунинг учун ҳаммамиз бир-биримизни тушуниб, эртанги кунимизга мустаҳкам замин яратишимиз лозим.\nМен битта гапни айтаман – ҳеч ким четдан келиб Хоразмнинг, Ўзбекистоннинг муаммосини ҳал қилиб бермайди. Биз ҳаммасини ўзимиз қилишимиз керак”, дея Шавкат Мирзиёевнинг сўзларидан иқтибос келтирмоқда Kun.uz мухбири.


Футбол бойынша Қарақалпақстан кубоги ойынлары жуўмақланды\nДене тәрбия ҳәм спорт жәмийетлери менен футбол-спорт клублары арасында футбол бойынша Қарақалпақстан кубоги ойынлары жуўмақланды. Серелеўши беллесиўлерде әўметли ойын көрсеткен институтымыздың «НМПИ» командасы ярым финал жолламасы ушын Нөкис районының «Ақманғыт» командасы менен күш сынасты. Командамыз миймандағы ойынды үстемликте өткергени менен қарсылас дәрўазасына топ жоллаў имканиятына ийе болмады ҳәм ойын теңбе-тең нәтийже менен жуўмақланды. Лекин, өз майданында 5:1 есабы менен мийманларға ҳеш қандай имканият қалдырмады.\nЯрым финалдағы қарсыласы бир неше мәрте Қарақалпақстан ҳәм Өзбекстан кубокларының жеңимпазУ» командалары арасында өткерилди. Ойынның 3-таймында Наўрыз Алимовтың қарсылас дәрўазасына жоллаған тобы командамызды кубок жеңимпазлығына бир қәдем жақынластырды. «ҚМУ»шылардың есапты теңлестириў ушын алып барған маўасасыз ҳүжимлерине қарамстан, есап ойынның биринши бөлиминиң ақырына шекем өзгериссиз қалды. Ойынның 70-минутында Мурат Әбдимуратовтың бизиң дәрўазамызға жоллаған тобы ойын ҳалатын теңлестирип, қарсылар командамызда жеңиске деген үмитти пайда етти ҳәм ойын кескин беллесиўлер менен даўам етти. Ойын жуўмағына 5 минут қалған ўақытта Наўрыз Әлимов дубль ийесине айланып, командамыздың жеңисин тәмийинледи.\nНоябрь айының ақыры ҳәм декабрь айының басында болып өтетуғын Дене тәрбия ҳәм спорт жәмийетлери менен футбол-спорт клублары арасында футбол бойынша Өзбекстан кубоги ойынларына қатнасыў жолламасын қолға киргизген институттың футбол командасына әўмет тилеп қаламыз.\nЖамалатдин БЕКМУРАТОВ-«НМПИ» командасының тренери.


28 Ноябрь 11:22\nВазирлар билан учрашувда ҚР Соғлиқни сақлаш вазири ўринбосари Туркистон вилояти эпидемиологик баҳолаш матрицаси бўйича узоқ вақтдан бери «яшил» зонада бўлган мамлакатдаги ягона вилоят эканлигини таъкидлади.\nШунингдек, вазир ўринбосари вилоят Бош давлат санитария врачи Нурбек Нишанов билан биргаликда шаҳар ва туманлар санитария-эпидемиология назорати бўлимларида бўлиб, ишларнинг бориши билан яқиндан танишди.\nСоғлиқни сақлаш вазири ўринбосари Қозоғистон Республикаси Соғлиқни сақлаш вазирлиги Санитария эпиддемиеология назорати қўмитаси Миллий экспертиза марказининг Туркистон филиалига ташриф буюрди. Бу ерда бактериологик ва санитария лабораториялари хоналарини кўздан кечирди.\n2020 йилда эксперт бўлими Қозоғистон Республикаси Соғлиқни сақлаш вазирлиги кўмагида кўчма лаборатория мажмуасига эришди. Янги технологиялар билан жиҳозланган мажмуа Россия Федерациясида ҳам мавжуд. Айни пайтда мажмуада ПЗР - тести хизмати мавжуд.\nТуркистонда 12 ёшдан ошган ўсмирлар, ҳомиладор ва эмизикли аёллар ўртасида Pfizer вакцинаси билан CОVID-19 га қарши эмлаш давом этмоқда.\nМуассасаларда профилактика ишларини олиб бориш учун барча шароит яратилган. Тиббиёт мутахассислари махсус тайёргарликдан ўтди. Pfizer билан эмлаш ихтиёрийдир, шу жумладан, ўсмирлар фақат ота-онаси ёки қонуний вакилларининг розилиги билан эмланади.\nАйни пайтда минтақада Pfizerни қабул қилувчилар сони 14 097 кишини ташкил этади. Улардан 11162 нафари ўсмирлар, 1921 нафари ҳомиладор ва 1014 нафари эмизикли аёллардир. Эмлашдан кейин беморлар шифокор назорати остида.\nЭслатиб ўтамиз, Туркистон вилоятига Pfizerнинг 46 800 та янги партияси етказиб берилган.\n#Тиббиёт #ҚР Соғлиқни сақлаш вазирлиги #Вакцина #Туркистон вилояти


Оқ «Матиз» минган 50 ёшли тошкентлик киракашнинг Милана исмли ўз мижозини зўрлаш мақсадида тишлагани ҳақида Фейсбук гурухида тарқалган хабар бир лаҳзада юзлаб ўқувчиларнинг мунозараларига сабаб бўлди.\nМилананинг опасига кўра, зўровон эркак ҳирсини қондириш мақсадида унинг синглисини хушдан кетказиш учун уриб, тишлаб аъзойи баданини кўкартириб ташлаган. Бироқ қиз бахтли тасодиф – машинанинг юрмай қолганидан фойдаланиб, қочишга муваффақ бўлган ва жинсий тажовуздан омон қолган.\nҲозирда зўровон-маньякни милиция қидирмоқда.\nАйни пайтда Тошкент шаҳар ҳокимлиги Йўловчи транспортининг барча турлари ҳаракатини лицензиялаш ва мувофиқлаштириш департаменти, Тошкентда лицензиясиз таксичилик қилаётган 2000 ҳайдовчини аниқлаган.\nБундан бир неча йил олдин ўзбек таксичилари Россияда “қотил таксичилар” номини олган эди. Улар мижоз қизларни олдин талаб кейин ўлдириб юборишган. Москвада катта шов-шувга сабаб бўлган “қотил таксичилар” жиноий тўдасига кирган самарқандлик 18 ёшли Акмал Ризоев, 19 ёшли Абдуғойиб Ғаниев, Хушнуд Тўрақулов, Суҳроб Ражабов ва 26 ёшли Искандар Раҳматовлар жиноий жавобгарликка тортилган эди.\ndata-title="Тошкентлик таксичи мижоз қизни тишлаб олди" data-description="Оқ «Матиз» минган 50 ёшли тошкентлик киракашнинг Милана исмли ўз мижозини зўрлаш мақсадида тишлагани ҳақида Фейсбук гурухида тарқалган хабар ..." data-image="https://eltuz.com/wp-content/uploads/2016/03/rasm896.jpg" data-url="https://eltuz.com/satira/55758/" data-services="facebook,odnoklassniki,twitter,telegram" data-counter="ig">\nБундан бир қанча муддат аввал Фарғона вилоятига бош вазир келиши муносабати билан пахта далаларида терилган пахта қайта чаноқларга ёпиштириб ...


Reuters: АҚШ тез орада Тожикистондан афғон учувчиларини олиб чиқиши кутилмоқда\nАҚШ Давлат департаменти радикал Толибон ҳокимият тепасига келганидан кейин (Тожикистонда ва дунёнинг бошқа бир қатор мамлакатларида тақиқланган) ва Тожикистонда бошпана топган 143 афғон учувчисининг ҳаммаси учинчи давлатларга олиб кетилишига умид билдирди.\nИсми сир қолишини истаган Давлат департаменти вакили Reutersга берган интервьюсида «АҚШ ҳукумати Афғонистон Ҳарбий-ҳаво кучларининг барча учувчиларини бир вақтнинг ўзида ташишни истайди», деб айтди, лекин режа тафсилотларини беришдан бош тортди.\nИкки ойдан кўпроқ вақт мобайнида америкаликлар томонидан ўқитилган 143 афғон учувчиси Душанбе чеккасидаги санаторияда истиқомат қилишди. Бундан ташқари, Тожикистонда АҚШга кетмоқчи бўлган бошқа 13 афғон ҳарбий хизматчиси бор.\n15 августда, Ғарб томонидан қўллаб-қувватланадиган Афғонистон ҳукумати қулаши ва Толибон Кобулни эгаллаб олишидан бир неча соат ўтгач, бир неча самолётлар 143 афғон ҳаво бошқаруви, борт инженерлари ва учувчиларни олиб, Тожикистон жанубидаги Бўхтор шаҳрига қўнди. 1 сентябрь куни уларни Душанбе четидаги санаторияга олиб кетишди.\nИсмини ошкор қилмаслик шарти билан «Озодлик» радиоси билан суҳбатлашган учувчилар Афғонистоннинг шимолий чегарасини кесиб ўтиб, 17 та ҳарбий самолёт бортида Тожикистонга етиб келганликларини айтишди.\nАфғонистонлик учувчилар ва ҳарбийлар ҳалигача қийин аҳволда. Ҳарбийлар АҚШ уларни Тожикистондан чиқариб юборишига умид қилишган. Аммо эвакуация бир неча бор қолдирилган ва Тожикистон расмийлари бунинг сабабларини айтмаган.\nТолибоннинг айтишича, Тожикистонга қочган афғон учувчилари, агар уйларига қайтарилса, ҳеч қандай жавобгарликка тортилмайдилар. Аммо кўплаб учувчилар бу ваъдаларга ишонмайди.\nБу орада Тожикистонга бошпана топган афғонистонлик учувчилар орасида иккита аёл учувчи бор, улардан бири, 27 ёшли қиз, тўққиз ойлик ҳомиладор. У илгари санаторияда аёл шифокорлар йўқлигидан ва энг яқин шифохонадан бир соатлик масофада жойлашганидан шикоят қилган эди.\n6 октябрь куни учувчи Душанбе чеккасидаги туғруқхонага ётқизилган ва у ерда тиббий кўрикдан ўтган.\n21 октябрь куни афғон ҳарбий хизматчиси Озодлик радиосига берган интервьюсида элчининг тиббий кўрикдан ўтган ҳомиладор учувчиси яна санаторияга олиб келинганини айтди. «Шифокорлар ҳамма нарса келажакдаги она ва болага мос келишига ишонч ҳосил қилишди. Энди у биринчи фарзандининг туғилишини кутмоқда», — дейди суҳбатдошимиз.\nАфғонистонлик учувчилар ва ҳарбийлар қайси санаторияда эканлиги хавфсизлик нуқтаи назаридан маълум эмас. Икки ҳафта олдин улар гавжум хоналарда яшаётганликлари, душнинг етишмаслиги, тиббий ёрдам олиш имконияти чекланганидан шикоят қилишган. Уларнинг сўзларига кўра, улар асосан «қовоқ ва карам» билан озиқланади.


Қозоғистон, КХШТ, Лукашенко: экспертлар ўз мулоҳазасини...\n12.01.2022 20:47 0 2284\n11 январ куни Масс-медиа фондида кун тартибидаги Қозоғистон, КХШТ ва Лукашенко масалалари юзасидан муҳокама бўлиб ўтди.\nУнда Стратегик ва минтақалараро тадқиқотлар институти ва Марказий Осиё халқаро институти экспертлари ҳам қатнашди, деб хабар берди Xabar.uz мухбири.\nМуҳокама аввалида қўшни Қозоғистон ва у ердаги воқеаларнинг Ўзбекистонга таъсири ўртага ташланди. Экспертларга кўра, қўшни мамлакат кўп соҳада Ўзбекистонга дахлдор: у ерда 200-250 мингдан зиёд меҳнат муҳожири ва 17 мингдан ортиқ ўзбек талабалари истиқомат қилади. Бундан ташқари, Қозоғистон — муҳим маҳсулотлар экспортида транзит ҳисобланади. Ҳозирда Қозоғистон орқали кирадиган маҳсулотлар етишмовчилиги сезилмайди, аммо бироз вақт ўтгач, бу муаммо бўй кўрсатиши эҳтимолдан холи эмас.\nКХШТ масаласи ва унинг Қозоғистонга кириши, мамлакат раҳбарияти илтимосига кўра бўлди ва бу биз аҳамият қаратадиган масала эмас, дейди экспертлар. Ўзбекистоннинг ушбу ташкилотга дахлдорликни 2012 йилда тўлиқ тўхтатган. КХШТга кирмасликнинг энг асосий сабаби, аъзо давлат ўз армияси устидан тўлиқ назоратни қўлдан йўқотади. Ана шу омил ва ҳеч бир ҳарбий иттифоққа кирмаслик бўйича доктрина бизнинг ташқи сиёсатимизга катта таъсир қилади.\nБеларус раҳбарининг Ўзбекистон бўйича берган баёноти икки томонлама муносабатга таъсир қиладими? Экспертларга кўра, Ўзбекистон Лукашенконинг муносабатини Беларус томони, жумладан, беларус халқига алоқадор кўрмайди ва дўстона алоқаларни сақлаш тарафдори. Лукашенко ўта ўзгарувчан, сиёсатда нотурғун шахс. Унинг дабдурустдан катта мажлисда бир мамлакат ҳаётига дахлдор нозик баёнот бериши сиёсий профессионалликнинг йўқлигидадир.\nСуҳбат сўнггида журналист ва блогерлар ўзлари қизиққан бошқа саволларга ҳам жавоб олдилар.\nҚозоғистон Александр Лукашенко КХШТ


“Миллий тикланиш” ўз сўзидан қайтмайди! — Янгиликлар — Миллий тикланиш\n“Миллий тикланиш” ўз сўзидан қайтмайди!\n18:36, 31 Okt\nМамлакатимизда амалга оширилаётган ижтимоий-сиёсий, демократик ислоҳотларни янада чуқурлаштириш ва фуқаролик жамиятини ривожлантириш жараёнлари сиёсий партияларнинг давлат бошқарувидаги ролини кучайтирмоқда. Миллий қонунчилигимизда бўлажак сайловларда депутатликка номзодлар фақат сиёсий партиялар томонидан илгари сурилиши қатъий белгилаб қўйилгани ҳар бир партия зиммасига катта масъулият юклайди.\nПартиялар учун рақобатга бой сайловолди курашга киришиш – ўз сайланган вакиллари орқали давлат ва жамият ишларини бошқаришда иштирок этишни англатади. Бу эса, ўз навбатида, мамлакатимизда кечаётган туб ўзгаришлар, ислоҳотлар изчиллиги ва барқарор ривожланишни, инсон ва унинг манфаатлари устуворлигини таъминлашда партияларнинг ролини кучайтиришга хизмат қилади.\nЎзбекистон “Миллий тикланиш” демократик партияси ташқи сиёсат соҳасида қўшни давлатлар билан дўстлик ва ўзаро ишончга асосланган ҳамкорлик муносабатларини янада мустаҳкамлашни асосий вазифалари қаторига қўяди. Зеро, тинчлик ва барқарорлик ҳукмрон давлатда юксалиш, ривожланиш бўлади.\nКучли демократик ҳуқуқий давлат барпо этиш йўлидан дадил одимлаётган юртимизда давлатимиз раҳбари таъбири билан айтганда, ҳар бир инсон бугунидан рози бўлиб яшаши керак. Халқнинг бугунидан кўнгли тўлиб, эртага умид кўзи билан боқиши эса ислоҳотларнинг қай даражада амалга оширилаётгани, улар қай даражада халқнинг корига яраётгани билан белгиланади.\nДавлат ва ҳокимият бошқарувидаги ҳар бир ташкилот вакили бугун халқ билан бирга бўлиб, уларнинг муаммо ва ўй-ташвишларига шерик бўлмоқда, амалий ечими борасида иш олиб бормоқда. Партиямиз ҳам мазкур жараёнда муносиб ўринга эга бўлган фаоллари ва вакиллари билан аҳолининг турли қатламлари орасига кириб бормоқда. Ўзбекистон фуқароси бўлган ҳар бир ёшнинг мамлакат тақдирига дахлдорлик туйғуси билан камолга етишида камарбаста бўлмоқда.\nМиллий ўзликни англаш миллий ғоя атрофида халқнинг миллат ва элат сифатида шаклланишини таъминлайди. Бу ғоя аждодларимиз ёдини муқаддас билиш, улар билан фахрланиш ва эртанги авлодни ҳам буюк аждодлари қаторида кўришни англатади.\nПартия танлаган йўлга кўра, дунё нигоҳида турган Ўзбекистон шундай мамлакат бўлиши керакки, унда шахснинг ҳуқуқлари ва манфаатларини том маънода кафолатловчи ҳуқуқий механизмлар ишлаши, демократик жамиятнинг энг асосий кўрсаткичи ҳисобланган фикр ва сўз эркинлиги тўлиқ амалга ошиши, қонун устуворлиги, хусусий мулкнинг дахлсизлиги, фуқаролар, биринчи навбатда, ёшлар учун кенг истиқболлар, ўз устида ишлаш учун шароит ҳамда имкониятлар яратилиши, ҳар бир фуқарода шахсий муваффақиятга ва ўз оиласи фаровонлигига эришиш имконияти бўлиши, миллий маънавият аждодларимизнинг бой маънавий мероси негизида юксалтирилиши ва тарғиб этилиши, миллий иқтисодиётда эркин бозор муносабатлари шакллантирилиши лозим.\nМамлакат тараққиёти, фаровонлиги ва ривожи йўлида устувор саналган ушбу муҳим вазифалар партиянинг халқ олдида турган, долзарб аҳамиятга эга бўлган сайловолди кураши ҳамда кейинги истиқболида етакчилик қилади.\nБинобарин, миллатнинг қаддини, қадрини тиклашга интилаётган партиямиз учун ўз сайланган вакиллари орқали давлат ва жамият бошқарувида етакчилик қилиш, тарихий улуғворлигимизни, миллий ўзлигимизни, нодир маданий меросимизни асраб-авайлашда фаолликни қўлдан бермаслик устувор вазифадир.\nЎзМТДП вилоят кенгаши раиси


Олимларнинг “Кўз ёши сирлари ва йиғининг фойдалари” ҳақида олиб борган тадқиқотлари хулосасида айтилишича, йиғи инсондаги баъзи руҳий изтиробларга ижобий таъсир қилиб, тушкунлик ва депрессияга қарши курашда самарали таъсир кўрсатар экан. Шунингдек, кўз ёши кўзни чанг ва бактериялардан тозалайди, юқори ва пастки қовоқларнинг эркин ҳаракатланишига ёрдам беради, кўзни мунтазам намлаб, қуриб қолишининг олдини олади, кўз қорачиғининг шаффофлигини таъминлайди, кўриш равшанлиги ва қувватини оширади. Бундан ташқари танадаги оғриқни камайтиришда ҳам кўз ёшининг ўрни бор.\nАллоҳ таоло бизга Ўзидан қўрқиб йиғлаш неъматини ато этган. Агар инсон Аллоҳ таолодан қўрқиб йиғласа, хотиржамлиги ва ихлоси зиёда бўлар экан. Аллоҳ таоло Қуръони Каримда шундай деган:\n“Ва юзлари ила йиқилиб йиғларлар ва у хокисорликларни зиёда қилур” (Исро сураси, 109-оят).\nПайғамбар соллаллоҳу алайҳи васаллам айтдилар: “Аллоҳдан қўрқиб йиғлаган киши, то сут елинга қайтгунича, дўзахга кирмайди”. Термизий ривояти.\nМаълумки, туя, сигир, қўй каби ҳайвонлардан соғилган сут ҳеч қачон елинга қайтмайди. Демак, Аллоҳ таолодан қўрқиб йиғлаган киши дўзахга кирмайди.\nРасулуллоҳ соллаллоҳу алайҳи васаллам айтдилар: “Икки кўз борки, уларга дўзах ўти тегмайди. Булар: Аллоҳдан қўрқиб йиғлаган кўз ва Аллоҳ йўлида қўриқчилик қилиб, бедор ҳолда тонг оттирган кўз”. Термизий ривояти.\n“Кўзга дўзах ўти тегмайди” дегани ўша кўзнинг соҳибига дўзах олови тегмайди деганидир.\nАбдуллоҳ ибн Умар розияллоҳу анҳумо шундай дедилар: “Аллоҳдан қўрқиб кўз ёши тўкишим мен учун минг динорни садақа қилишимдан яхшироқдир”.\nБуюк саҳобийнинг бу ҳикматлари ҳам Аллоҳ таолодан қўрқиб йиғлашнинг савоби, фазилати қанчалик улуғлигини кўрсатиб турибди. Аллоҳ таолодан қўрқиб кўз ёши тўкиш минг дона тилла тангани садақа қилишдан яхшироқ экан.\nАллоҳ таоло бизни Ўзидан қўрқиб йиғлайдиган ва бунинг натижасида иймон нури, хушуъси зиёда бўладиган бандаларидан қилсин, омин!\n1124 марта ўқилди\nДругие материалы в этой категории: « Юсуф алайҳиссалом – ҳақиқий иффат тимсоли\tОвқатланишдаги 12 суннат »


ИСТЕЪМОЛЧИЛАРИМИЗ ҚАРЗДОР ЭМАС, ҲАҚДОР БЎЛИБ ЧИҚДИ... - Истеъмолчилар ҳуқуқларини ҳимоя қилиш Агентлиги\nЁхуд яна ечимини топган зиддиятли масала ва мурожаатлар ҳақида\nБугунги кунда юртимизда инсонни, “оддий” одамларни рози қилиш, мансабдорларнинг улар билан муросаи мадора билан ишлашларига кунда кунора тўқнаш келяпмиз. Авваллари қайсидир “эшик”ка мен ҳақман, менинг ҳам дардимни эшитинг, деб борсангиз, сизни эшитиш тугул қабул қилишларининг ўзи бир муаммо эди. Минг шукурки, бугун ҳар бир ташкилот ўз эшикларини барча учун кенг очиб қўйди. Жумладан, бугун кўпчилик фуқароларнинг жонига оро кираётган Истеъмолчилар ҳуқуқларини ҳимоя қилиш агентлиги ҳам. Бугун ҳам таҳририятга келган мурожаатларнинг амалдаги ижросига “назар соламиз”.\nСаҳифа эксперти: Умида МАНСУРОВА, Истеъмолчилар ҳуқуқларини ҳимоя қилиш агентлиги бош мутахассиси\n“СУВ ҲИСОБЛАГИЧИМИЗНИ ОЛИБ КЕТИБ, ҚАЙТА ЎРНАТИШМАДИ…”\n“Хонадонимдаги сув ҳисоблагич туман сувоқова ходимлари томонидан жорий йилнинг 25 март куни давлат қиёслов кўригидан ўтказиш учун ечиб олиб кетилган эди. Аммо ўтган олти ой давомида улардан дарак бўлмади. Ҳисоблагич ўз вақтида ўрнатилмагани етмаганидек, бизга ичимлик суви сарфи учун тўлов меъёр асосида тўланиши талаб қилинди. Бу ҳақда уларга бир неча бор қўнғироқ қилдик, таъминотчи корхона бориб қилган мурожаатимизга ҳам бефарқ муносабатда бўлишди. Илтимос, бизга амалий ёрдам беринг.”\nҲикматилла ТОШМАТОВ, Тошкент вилояти\n– Истеъмолчининг мурожаати Агентликнинг Тошкент вилояти ҳудудий тузилмаси ходимлари саъй-ҳаракати билан қисқа муддатда ижобий тарзда ҳал этилди. Яъни “Тошкент сув таъминоти” МЧЖ томонидан олти ойдан буён ҳал этилмаётган муаммо – ҳисоблаш прибори қиёсловдан ўтказилди, қайта жойига ўрнатилди ва далолатномаси тақдим этилди. Март-сентябрь ойлари учун 134 750 сўм қайта ҳисоб-китоб қилинди. Шундан 65 450 сўмини истеъмолчи, қолган 69 300 сўмини камчиликка йўл қўйгани учун мазкур МЧЖнинг Қибрай тумани бўлими тамғаловчиси Б.Узоқов тўлайдиган бўлди.\nХАЛҚ ҚАБУЛХОНАСИ БИЗНИ АЛДАШДИ…МИ?\n“Каналга насос ўрнатаётган эдик. Халқ қабулхонасига мурожаат қилдик. Улар бизга насос ўрнатилди, деб жавоб беришди, лекин ҳеч қандай насос ўрнатилмади. Бизни алдашдими?”\nҲусан ЖЎРАЕВ Сурхондарё вилояти\n-Агентликнинг Сурхондарё вилояти ҳудудий тузилмаси “Оқтепа” МФЙ раиси Н.Абдиев билан бирга мурожаатни жойида ўрганиб чиқдик. Ҳақиқатан ҳам мазкур каналдан келадиган сувдан кундалик турмушда фойдаланиш учун зарурат борлиги маълум бўлди. Бу ҳақда “Аму-Сурхон ирригация тизимлари ҳавза” вилоят бошқармасига сўров хати юборилди. Бугунги кунда мазкур маҳалладаги Р-16-7 каналида аҳолига қулайлик яратиш мақсадида реконструкция ишлари бошланган. Хусусан, каналнинг 9 км. қисмини реконструкция қилиш, 2,16 км.га янгидан латок тармоғини қуриш, 2 дона насос ва 3,2 км металл қувур ўрнатиш устувор лойиҳаларнинг манзилли рўйхати асосида амалга оширилади. Бу ишларни амалга ошириш учун бир дона НДС-12 маркали насоси агрегати келтирилди ва “Файз – Меҳринисо” қурилиш хусусий корхонаси томонидан уни жорий йилнинг охиригача ишга тушириш режалаштирилди.\n“Биз 10 кишидан ортиқ жон битта хонадонда яшаймиз. Бизнинг газга эҳтиёжимиз катта. Яшаётган ҳудудимизда табиий газ йўқ. Боз устига суюлтирилган газ ҳам бугунги кунда муаммо бўлиб қолмоқда. Нега деганда, 3 та оила учун битта газ баллони камлик қилади. Биз бир неча маротаба масъулларга ушбу масалада мурожаат қилдик, аммо натижа йўқ. Илтимос, бизнинг хонадонга яна газбаллон олишда ёрдам беринглар.”\nС.М. Андижон вилояти\n-Муаммо Ўзбекистон Республикаси “Истеъмолчилар ҳуқуқларини ҳимоя қилиш тўғрисида”ги Қонуннинг 19-моддаси талаблари асосида “Ҳудудгаз Андижон” газ таъминоти Избоскан туман газ филиали масъул ходимлари билан биргаликда ўрганиб чиқилди. Ўрганиш жараёнида ҳақиқатан ҳам С.М.лар хонадонида 3 та маиший газ баллонидан фойдаланишга зарурат борлиги аниқланди. Мурожаат қаноатлантирилиб, 3 дона маиший баллонга суюлтирилган газ тўлдирилиб берилди.\n“ҚАРЗИМ ЙЎҚЛИГИНИ ИСБОТЛАЙ ОЛМАЯПМАН”\n“Яқинда хонадонимга иссиқлик энергияси бўйича 2 000 000 сўм миқдорида қарз ҳисобланибди. Туман таъминот корхонасидан сабабини сўраганимда иссиқ сув ҳисоблагичининг қиёслов муддати ўтиб кетганлигини айтишди. Мен ҳамма тўловларни ўз вақтида тўлашга одатланганман.Умуман қарзим йўқ, аммо буни сира исботлай олмаяпман. Ҳуқуқларимни тиклашда амалий ёрдам беришингизни сўрайман.”\nМаҳбуба ДАВИДОВА, Тошкент шаҳар, Сергели тумани\n-Ушбу аризани ўрганишга “Тошиссиққуввати” ДУК ходимлари жалб этилди. Ўрганишлар жараёнида истеъмолчи хонадонидаги иситиш майдони 51,75 м 2 ни ташкил этиши маълум бўлди. Жумладан, 2002 йилдан 2013 йилгача фойдаланилган иссиқлик манбаи хонадонда яшовчи 3-5 киши учун тўланган. Кейинги уч йил ичида эса иссиқ сувни индивидуал ҳисобга олиш асбобининг кўрсаткичи билан ҳисоб-китоблар юритилган. 2019 йил 11 февралда сув ўлчагич ускунаси навбатдаги қиёсловдан ўтказилган, бошланғич 225 м 3 ва маълумотлар базасига ўзгартириш киритилган. Шундан сўнг истеъмолчи хонадонида ўлчаш приборлари бўйича ҳисоб-китоблар амалга ошириб келинган. Шуни айтиб ўтиш керакки, Ўзбекистон Республикаси Вазирлар Маҳкамасининг 2014 йил 15 июлдаги “Коммунал хизматлар кўрсатиш қоидаларини тасдиқлаш тўғрисида”ги 194-сон қарори талабларига кўра, индивидуал ҳисобга олиш асбобидан фойдаланишнинг кўрсатилган чекланган муддати тамом бўлгунга қадар Етказиб берувчи олдиндан (камида 10 календарь кундан олдин) Истеъмолчига шартномада қайд этилган индивидуал ҳисобга олиш асбобидан фойдаланишнинг чекланган муддати тамом бўлганлиги тўғрисида белгиланган тартибда билдиришнома юбориши керак. Шунингдек, мазкур қарор билан истеъмолчи билдиришнома олинган кундан бошлаб уч кун муддатда буюртманомани, ҳисобга олишнинг индивидуал ҳисобга олиш асбобини текшириш учун Етказиб берувчининг вакиллари билан ечиб олиш санаси, индивидуал ҳисобга олиш асбоби кўрсаткичлари ва текширишни ўтказиш ҳамда ҳисобга олишнинг текширилган индивидуал ҳисобга олиш асбобини ўрнатиш муддатларини келишиб олгандан сўнггина амалга оширилиши керак эди. “Тошиссиққуввати” ДУК томонидан ана шу қоидага асосан 2018 йил 20 декабрь ойида истеъмолчи М.Д манзилига ҳисоблагичини текшириш бўйича огоҳлантирув хати юборган. Аммо мазкур хат етиб келмаганлиги сабабли ҳисоблагич ўз вақтида қиёсловдан ўтмаган. Таъминотчи корхона эса иссиқ сув ҳисоблаш приборининг қиёслов ҳужжатлари тақдим этилмаганлиги сабабли тўловларни мазкур уйда яшовчиларнинг сонига қараб белгилаган. Аммо шундай ҳолатга қарамай, мазкур муаммо атрофлича ўрганилганда истеъмолчи ҳақ бўлиб чиқди. Ҳисоблаш приборининг кўрсаткичи 2020 йилнинг 1 октябрь ҳолатига кўра 227 м3 бўлиб, истеъмолчи М.Д. қарздор эмас, балки ҳақдор экан, яъни унинг 450 минг 624 сўм миқдорда олдиндан тўлови мавжуд бўлиб, “юклатилган” 2 000 000 сўм эса асоссиз қарздорлик эканлиги маълум бўлди.\nАгар савдо ва хизмат кўрсатувчилар ҳуқуқларингизни қонунга хилоф равишда поймол этишса, республиканинг қайси ҳудудида бўлишингиздан қатъи назар, Монополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлиги ва “Даракчи” нашри ҳамкорлигида ташкил этилган “Истеъмолчи ҳуқуқи” лойиҳаси сизга ёрдамга келади. Бунинг учун сиз ҳафтанинг ҳар чоршанба куни соат 15:00 дан 17:00 гача газетанинг (+998 95) 194-64-16 ва ҳафтанинг иш кунлари соат 9:00 дан 18:00 гача Агентликнинг 1159 қисқа рақамли ишонч телефонига қўнғироқ қилишингиз мумкин. Фақат мурожаат қолдиришдан олдин “Истеъмолчи ҳуқуқи” лойиҳасига дейишни унутманг.\nСавол ва мурожаатларингизни саҳифа муаллифи шахсан қабул қилади.


Қозоғистонда бўлиб ўтган оммавий тартибсизликлардан мақсад республика яхлитлиги ва давлат асосларини барбод қилиш бўлган. Бу ҳақда мамлакатнинг Биринчи Президенти – Элбоши Нурсултон Назарбоев халққа йўллаган мурожаатида айтиб ўтди.\n«Январь воқеалари бутун Қозоғистонни ларзага солди. Қозоғистонга уюштирилган бу тартибсизликлар ва ҳужумлардан мақсад мамлакат яхлитлиги ва давлатимиз пойдеворига зарба бериш эди. Бу воқеалар мустақилликни кўз қорачиғидек асраб-авайлаш ва унга мўрт идишдек эҳтиёткорона муносабатда бўлиш кераклигини яна бир бор кўрсатиб турибди»,— дейди Назарбоев.\nУнинг сўзларига кўра, фожиа барча қозоғистонликлар учун сабоқ бўлган.\n«Вайронагарчилик ва қотилликларни ким уюштирганини аниқлаш муҳим. Тергов натижалари бу саволга жавоб бўла олади. Ҳалок бўлганларнинг оила аъзолари ва яқинларига чуқур ҳамдардлик билдираман, жабрланганларнинг тезроқ соғайиб кетишини тилайман», — дея сўзида давом этган Элбоши.


Қарши шаҳрининг ҳалқа йўлида яна бир йирик объект қурилмоқда\n12:04 / 21.05.2015\nҚашқадарё вилояти маркази Қарши шаҳрининг ҳалқа йўлида яна бир йирик объект қурилмоқда. Бу ҳақда "Телеграф.уз" нашри хабар берган.\nМазкур кўприк Қарши - Тошгузар - Қум-қўрғон темир йўлининг устидан ўтадиган йўл ўтказгич ҳисобланади, шунингдек бу объект ҳалқа йўлини А-380 автомагистралининг 43-километри билан ҳар томонлама боғловчи ришта ҳам бўлади. Кўприкнинг автомагистраль ва темир йўл устидан ўтган қисми узунлиги 108 метр, эни 30 метрни ташкил этади. Йўлдан баландлиги эса 7,8 метрдан иборат.\nКўприк Ғузордан ва Қаршидан А-380 автомагистрали орқали келиб, ҳалқа йўлига чиқиб олиш ва аксинча йўналишга ўтиш имконини беради. Айни пайтда шу объектнинг ва ҳалқа йўлининг бир бўлаги бўлган Файзобод ариғи устидан ўтадиган кўприк қуриб битказилди. Файзобод ариғининг устидан ўтган яна бир кўприк, Қарши – Тошгузар темир йўлининг 6-километридаги йўл ўтказгич ҳам катталаштирилади. Бу ишларни бажариш учун 39 миллиард 750 миллион сўмдан ортиқ маблағ сарфланиши кўзда тутилган.\nКўприк устига мустаҳкам плиталар ўрнатилган. Мутахассисларнинг маълум қилишича, плиталар устидан 4 сантиметр қалинликда бетон ётқизилади, кейин эса 2 қават изоляцион тўшама тўшалади. Кейин арматурали тўр билан яна 3 сантиметр бетон ётқизиб, сўнгра у 7 сантиметр қалинликда асфальт қилинади.


Aфғонистон фуқароси оиласини сақлаб қолиш учун қизларидан бирини сотишга қарор қилди 25-09-2021, 13:50 | Zamin.uz\n08:00 / 10.09.2021\nAфғонистон фуқароси оиласини сақлаб қолиш учун қизларидан бирини сотишга қарор қилди\nМир Назир исмли Aфғонистон фуқароси оиласини очликдан қутқариш учун 4 ёшли қизини сотишга қарор қилди, деб ёзади «The Times» нашри.\n«Менга дўкон эгасидан таклиф тушди, у фарзандсиз. У қизим Сафия улар билан бирга яшаши ва дўконида ишлаши учун 20 минг афғони (тахминан 236 доллар) таклиф қилди. Aммо қизимни бундай арзон нархга сота олмайман, шунинг учун 50 минг афғони (тахминан 590 AҚШ доллари) сўрадим», — деди эркак.\nУнинг сўзларига кўра, у боласидан воз кечишга тайёр эмас, лекин унинг бошқа чораси йўқлиги айтилмоқда.\nНазирнинг айтишича, у илгари Ғазни шаҳар полициясида ишлаган, лекин даромадидан маҳрум бўлгач, рафиқаси ва беш фарзанди билан Кобулга қочган. «Толибон» ҳаракати ҳокимият тепасига келгач, оиласини боқиш умиди ҳам пучга чиқди.\nТолиблар ҳокимият тепасига келганидан бери вужудга келган беқарорлик туфайли кўпгина афғонлар ҳақиқатан ҳам молиявий қийинчиликларга дуч келишмоқда. Мамлакат активлари музлатилган, банклар ёпилган ва ниҳоятда муҳим ташқи ёрдам эса тўхтатилган. Мутахассисларнинг тахминича, халқаро ҳамжамият кўмагисиз яқин ҳафталарда кенг қамровли инқироз бошланади.\nAфғонистон миллий валютаси 15 август — «Толибон» Кобулни эгаллаб олгандан кейин кескин тушиб кетди: бир доллар — 83.5013. Кейинчалик курс ўз маънисини йўқотди, чунки Aфғонистонга ёки ундан ташқари пул ўтказиш имконсиз бўлиб қолди. Бозорда фаолият юритаётган иккита компания — Western Union ва MoneyGram штатдаги фаолиятини тўхтатди, AҚШ эса мамлакатга доллар етказиб беришни бас қилди. “Замин” янгиликларини “Twitter”да кузатиб боринг\nЯнгиликлар » Дунё » Aфғонистон фуқароси оиласини сақлаб қолиш учун қизларидан бирини сотишга қарор қилди


кўра: -1 та олтин танга нархи – 14 500 000 сўм; -1 та кумуш танга нархи – 334 000 сўмни ташкил этди. Эсдалик тангаларнинг ҳар ...\nкўра: -1 та олтин танга нархи – 14 700 000 сўм; -1 та кумуш танга нархи – 349 000 сўмни ташкил этди. Эсдалик тангаларнинг ҳар ...\nнималарни аниқлашди? Мана шу топилган жами 2571 дона кумуш танга қирол Гарольд II Годвинсон давридан қолган экан. Гарольд II ... Вильгельм бошчилигидаги норманнлар истилоси бошланган... Ҳар бир кумуш танга 1 мингдан 5 минг фунт стерлинггача баҳоланди. Агарда топилмани ...\nРеспубликаси Марказий банки 2 январдан бошлаб тилла ва кумуш тангаларнинг янги нархини эълон қилди. Тангалар сотувга чиқарилганидан буён дастлабки икки ҳафтада унинг баҳоси 100 минг сўмдан қимматлаганди. Учинчи ... минг сўмдан қимматлаганди. Учинчи ҳафтада эса олтин танганинг ҳам, кумуш танга нархи ҳам ошмади. Аммо ўтган ҳафтада олтин танга бирйўла 200 ...\nОлтин танга нархи бир ҳафтада 200 мингга ошди\nРеспубликаси Марказий банки 26 декабрдан бошлаб тилла ва кумуш тангаларнинг янги нархини эълон қилди. Тангалар сотувга чиқарилганидан буён дастлабки икки ҳафтада унинг баҳоси 100 минг сўмдан қимматлаганди. Ўтган ... минг сўмдан қимматлаганди. Ўтган ҳафтада эса олтин танганинг ҳам, кумуш танга нархи ҳам ошмади. Аммо бу ҳафтада олтин танга бирйўла 200 ...


Руҳиддин Комилов: Ўзбекистонда фақат итоаткор адвокатлар бўлишини хоҳлашмоқда - BBC News O'zbek\nРуҳиддин Комилов: Ўзбекистонда фақат итоаткор адвокатлар бўлишини хоҳлашмоқда\nImage caption Руҳиддин Комиловнинг ўз ҳимоясидаги шахс манфаатларини ҳимоя қилиши милиция, прокуратура ва суд органлари вакилларининг ғашига теккан.\nЎзбекистонлик таниқли адвокат Руҳиддин Комилов айтишича, унинг малака имтиҳонидан ўтказилмагани ҳокимиятнинг мамлакатдаги адвокатура тизимини итоаткорликда ушлаб туриш истагининг далолатидир.\n2009 йилда адвокатлик гувоҳномаси бекор қилинган Руҳиддин Комилов шу йилнинг январида яна ариза топширган.\n"Адвокатлик фаолияти билан шуғулланмоқчи бўлган шахснинг малака имтиҳони деб аталадиган имтиҳон дастлаб 27 январга белгиланиб, кейинроқ бекор қилинди. 28 феврал куни эса малака имтиҳони топширдим", деди Руҳиддин Комилов.\nМалака комиссияси олти кишидан иборат бўлган.\nУч нафари Тошкент вилоят Адлия бошқармасидан, уч нафари Адвокатлар палатаси аъзолари бўлганлар.\nРуҳиддин Комиловнинг айтишича, у ўзининг ушбу малака имтиҳонидан ўтиши учун талаб қилинадиган барча талабларга жавоб берган, ҳатто ҳайъат аъзолари "бу имтиҳондан сиз ўтмасангиз, яна ким ўтади", дея эътироф ҳам этганлар.\nБироқ малака комиссиясининг ёзма қарорида Руҳиддин Комилов "имтиҳон топширмаган, деб ҳисоблансин", дейилган.\nМалака комиссияси "юқоридан" келган буйруқни бажараяпти, дейдиган Руҳиддин Комилов, комиссия қарорини ўз билими ва малакаси юқори эканига қарамасдан, адвокатлик билан шуғулланишига йўл қўймаслик мақсадидаги қарор деб баҳолайди.\nРуҳиддин Комилов ўзига нисбатан нохолислик қилинаяпти, деб ҳисоблайди.\n"Бунинг сабаби, менинг ўзим ўзим ҳақимда гапирсам нотўғри булар-ку, лекин мен анча-мунча ишларнинг объектив, ижобий кўрилишига эришганман. Ўзимнинг мустақил фикримга эгаман. Бундан ташқари, биз бошқа адвокатлар билан бирга мана шундай малака комиссиялари ташкил этилишига қарши чиққанмиз. Бундай амалиётнинг Ўзбекистон конституциясига, халқаро қонунчиликка зид эканини Ўзбекистон Конституциявий Судига, Ўзбекистон президентига ёзганмиз", дейди Руҳиддин Комилов.\nУ 2010 йилда "Халқ манфаатлари" Социал-Демократик партияни тузиш ташаббускорларидан бири бўлганининг таъсири ҳам адвокатлар палатасида сўнгги қарорида борлигини айтади.\nРуҳиддин Комилов Ўзбекистондаги қатор инсон ҳуқуқлари ҳимоячилари, мухолиф сиёсатчилар ва журналистларни адвокат сифатида ҳимоя қилган.\nУ инсонларнинг қийноқлар ва бошқа қонунларга зид муомалаларга дуч келганини маҳкамаларда очиқ айтган.\nРуҳиддин Комиловнинг ўз ҳимоясидаги шахс манфаатларини ҳимоя қилиши милиция, прокуратура ва суд органлари вакилларининг ғашига теккан.\nЎзбекистонда адвокатура тизимини ислоҳ қилишга қаратилгани айтилган ўзгаришлар тизимни ўзгача фикрловчи адвокатлардан "тозалаш" мақсадини кўзлагани аввалдан башорат қилинган, 2009 йилдаги малака комиссиялари бир неча адвокатларни гувоҳномаларидан маҳрум қилган эди.


Янги нефть васвасаси ёки қора олтин нархи ошишидан Россия қанча фойда олади - 09.07.2021, Sputnik Ўзбекистон\nЖаҳондаги нефт ва газ бозорларининг бир-бирига ўхшаган ва ўхшамаган томонлари. АҚШ ва Россиянинг Европа газ бозорини учун кураши қандай тугамоқда? 09.07.2021, Sputnik Ўзбекистон\nЖаҳон бозорларида нефт ва газ нархлари сўнгги йиллар кесимида энг максимал даражага кўтарилди. Бу ёғи нима бўлади, нархлар шу даражада қанча вақт сақланиб қолади? Нефт қазиб олиш ҳажми ошадими, бозорда янги таклифлар пайдо бўладими? Бугунги кунда нефт ва газ бозорларида содир бўлаётган ҳодисалар бир бирига ҳам ўхшайди ҳам ўхшамайди десак хато бўлмайди. Ўхшашлиги шундаки, АҚШ сланецдан ҳам нефть ва ҳам газ қазиб олиб бозорга таклиф қилиши мумкин. Ўхшамас томони эса – нефть ва газ бозорларида талаб ва таклиф ўзгариш тезлигидадир. Нефть бозорида – ҳаммаси жуда тез содир бўлади. Нефть бозорида нархлар ошишининг сабаби маълум десак ҳам бўлади. Пандемияда вақтида қулаган талаб секин-аста қайта тикланмоқда. Шу билан бирга ОПЕК+ шартномаси доирасида эришилган келишувлар ҳали ҳам амалда. Кунига 4 миллион баррелдан ортиқ қазиб олиш мумкин эмас. Шу билан бирга ОПЕК+ ва сланец нефтидан ташқарида соҳага инвестициялар ҳам етишмаётган бўлиш эҳтимоли ҳам бор. Шу ўринда американинг сланец нефти қазиб олиш соҳасига ҳам катта қизиқиш кузатилмоқда. Бу борада стандарт мантиқ иш кўрсатмоқда – нефтнинг нархи жуда юқори бўлса, сланец нефт қазиб олувчилар ишга тушади. Натижада таклиф қўпайиб нефт нархи пасаяди.Бозорда таклиф етишмаётган ёки ортиқча бўлган даврларда эса ОПЕК+ қазиб олиш нормасини ошириш ёки камайтириш билан нархларни бир хил ушлаб туришга ҳаракат қилади. Нефт нархи баррелига 60-65 доллар миқдорида ушлаб турилганда, бу сланец нефти ривожланишини ҳам тўхтатиб туради. Ҳа. Албатта шундай бўлса яхши бўларди, лекин амалда ОПЕК+ аъзолари ичида ҳам турли тортишувлар бўлаётганини кўриш мумкин. Айримлар нефт нархи ошаётганини кўриб, нефт қазиб олиш ҳажмини ошириш тарафдори бўлишмоқда. Чунки сланец нефти соҳаси тикланиши жуда суст равишда кечмоқда. Умуман Америкада нефт қазиб олиш ҳажми ўсиши кузатилаётгани йўқ. Ҳозирча соҳада коронавирус туфайли содир бўлган қулаш фақат 40%га тикланди холос. Америкадаги сланец нефти қазиб олувчилари нефт ҳажмини оширишга ҳозирча шошилмаётган бўлишса-да, лекин баррелига 75-80 доллар — бу улар учун ҳам жуда жозибадор нарх ва ҳажмларни оширишга ундаши мумкин.Хулоса, қилиб айтганда, таклиф томонидан бизда 3та потенциал лекин ҳозхирча номаълум имконият мавжуд. Биринчидан, бу ОПЕК+ ичидаги тортишувлар. Улар ҳам нефт ҳажмини ошириш билан якунланиши мумкин. Иккинчидан, ҳозирги баланд нархлар АҚШда нефт қазиб олиш ҳажмини ошишига олиб келиши мумкин. Ва учинчидан, “Эрон фактори”, яъни санкциялар олиб ташланганидан сўнг Эрон “истаганича нефт қазиб олиб сотиш” ҳуқуқи борлигини эълон қилган эди. Газ бозори Газ бозорида ҳам жуда қизиқ жараёнлар содир бўлмоқда. Ушбу соҳада ҳам нархлар кўп йиллардаги максимум даражасига кўтарилган. Бунга сабаблар жуда кўп ва уларнинг барчаси ҳозир тушунари бўлсада, ярим йил олдин вазият мутлақ бошқача эди. Ҳозир суюлтирилган газнинг асосий қисми Осиё бозорига кетмоқда. Европада эса углекислота чиқарувчи корхоналарга нисбатан солиқлар ошмоқда. Шу сабабли кўмирда ишлайдиган аксарият ИЭСлар табиий газга ўтмоқда. Устига устак, “Газпром” ҳам турли сабабларга кўра газ етказиб беришни чекламоқда. Аниқроғи бироз чекламоқда. Бу соҳада биз келажакда вазият қандай бўлишини башорат қилмаймиз, чунки ноаниқ факторлар жуда кўп. Газ соҳасида об-ҳаво шароити ҳам жуда катта роль ўйнайди. Лекин газ ва нефт соҳаларининг бир неча ўхшаш ва ўхшамаган томонлари бор. Баъзида, айрим экспертлар газнинг юқори нархи узоқ сақланиб қолмайди. Бундай вазиятда АҚШ ўзининг арзон сланец гази билан дунёни эгаллаб олади, деган ғояларни эшитиш мумкин. Ҳа шундай бўлиши мумкин, лекин бу ерда фақат бир тўсиқ бор. Нефт соҳасида қазиб олиб дарҳол ишлатиш мумкин бўлса, газни султирувчи заводларни ҳали қуриш керак. Бунга эса камида 4 йил вақт кетади. АҚШ ички бозорида ҳам газ нархи анча ўсган. Лекин жаҳон бозорида ҳозир кузатилаётган нархларда АҚШ суюлтирилган газ экспортчилари жуда яхши даромад қилишмоқда. Нефт ишлаб чиқарувчилари, агар истаса, ҳозирги нархларда ҳам нефт сотиш битимлари тузишга улгуришлари мумкин. Лекин газ соҳасида бунинг иложи йўқ. Олдин жаҳон экспертлари орасида “Газпром, АҚШда янги газ суюлтириш заводлари қурилмаслиги учун Европада газ нархини оширишга интилмайди” деган мулоҳазаларни тез тез учратиш мумкин эди. Лекин ҳозир вазият бошқача. Газпром “Шимолий оқим-2” яқинда ишга тушишини билган ҳолда, Европага экспорт миқдорини оширишга интилмаяпти. Ахир бироз кейинроқ ушбу ҳажмларни украина орқали эмас “ўз” қувуридан етказиб бериш мумкин бўлади.Шу билан бирга Европа газ сақлаш омборларида газ миқори камроқ бўлса, “Шимолий оқим-2”га сиёсий босим ҳам камаяди. Бир вақтнинг ўзида газнинг юқори нархи – бу албатта қўшимча даромад дегани ҳам. Суюлтирилган газ бозорида АҚШ келажакда сезиларри ўрин эгаллаши кутилмоқда, лекин ҳозирча у ерда газ суюлтириш заводлари қурилиши учун янги инвестициялар ажратилаётганини ёки янги заводлар қурилиши бошланганини кўрмаяпмиз. Айрим заводлар қурилиши бошлашга тайёр бўлиши мумкин, чунки уларни қуриш олдинги режаларга киритилган эди. Хуллас, газнинг ҳозирги юқори нархи АҚШда заводлар қуришни бошлаш учун қўшимча стимул бўлиши мумкин, лекин уларнинг жаҳон газ бозорига таъсири кейинроқ, бир неча йилдан сўнг сезилади.\nгаз, нефть, бозор\n© Sputnik / Рамиль Ситдиков / Фотобанкка ўтишВанкорское нефтегазовое месторождение в Красноярском крае\nЖаҳондаги нефт ва газ бозорларининг бир-бирига ўхшаган ва ўхшамаган томонлари. АҚШ ва Россиянинг Европа газ бозорини учун кураши қандай тугамоқда?\nЖаҳон бозорларида нефт ва газ нархлари сўнгги йиллар кесимида энг максимал даражага кўтарилди. Бу ёғи нима бўлади, нархлар шу даражада қанча вақт сақланиб қолади? Нефт қазиб олиш ҳажми ошадими, бозорда янги таклифлар пайдо бўладими?\nБугунги кунда нефт ва газ бозорларида содир бўлаётган ҳодисалар бир бирига ҳам ўхшайди ҳам ўхшамайди десак хато бўлмайди. Ўхшашлиги шундаки, АҚШ сланецдан ҳам нефть ва ҳам газ қазиб олиб бозорга таклиф қилиши мумкин. Ўхшамас томони эса – нефть ва газ бозорларида талаб ва таклиф ўзгариш тезлигидадир. Нефть бозорида – ҳаммаси жуда тез содир бўлади.\nҚош қўяман деб кўз чиқариш: Нега Россияга ўта қиммат нефть фойдали эмас\n22 Март, 16:37\nНефть бозорида нархлар ошишининг сабаби маълум десак ҳам бўлади. Пандемияда вақтида қулаган талаб секин-аста қайта тикланмоқда. Шу билан бирга ОПЕК+ шартномаси доирасида эришилган келишувлар ҳали ҳам амалда. Кунига 4 миллион баррелдан ортиқ қазиб олиш мумкин эмас.\nШу билан бирга ОПЕК+ ва сланец нефтидан ташқарида соҳага инвестициялар ҳам етишмаётган бўлиш эҳтимоли ҳам бор.\nШу ўринда американинг сланец нефти қазиб олиш соҳасига ҳам катта қизиқиш кузатилмоқда. Бу борада стандарт мантиқ иш кўрсатмоқда – нефтнинг нархи жуда юқори бўлса, сланец нефт қазиб олувчилар ишга тушади. Натижада таклиф қўпайиб нефт нархи пасаяди.\nБозорда таклиф етишмаётган ёки ортиқча бўлган даврларда эса ОПЕК+ қазиб олиш нормасини ошириш ёки камайтириш билан нархларни бир хил ушлаб туришга ҳаракат қилади. Нефт нархи баррелига 60-65 доллар миқдорида ушлаб турилганда, бу сланец нефти ривожланишини ҳам тўхтатиб туради. Ҳа. Албатта шундай бўлса яхши бўларди, лекин амалда ОПЕК+ аъзолари ичида ҳам турли тортишувлар бўлаётганини кўриш мумкин.\nАйримлар нефт нархи ошаётганини кўриб, нефт қазиб олиш ҳажмини ошириш тарафдори бўлишмоқда. Чунки сланец нефти соҳаси тикланиши жуда суст равишда кечмоқда. Умуман Америкада нефт қазиб олиш ҳажми ўсиши кузатилаётгани йўқ. Ҳозирча соҳада коронавирус туфайли содир бўлган қулаш фақат 40%га тикланди холос. Америкадаги сланец нефти қазиб олувчилари нефт ҳажмини оширишга ҳозирча шошилмаётган бўлишса-да, лекин баррелига 75-80 доллар — бу улар учун ҳам жуда жозибадор нарх ва ҳажмларни оширишга ундаши мумкин.\nХулоса, қилиб айтганда, таклиф томонидан бизда 3та потенциал лекин ҳозхирча номаълум имконият мавжуд. Биринчидан, бу ОПЕК+ ичидаги тортишувлар. Улар ҳам нефт ҳажмини ошириш билан якунланиши мумкин. Иккинчидан, ҳозирги баланд нархлар АҚШда нефт қазиб олиш ҳажмини ошишига олиб келиши мумкин. Ва учинчидан, “Эрон фактори”, яъни санкциялар олиб ташланганидан сўнг Эрон “истаганича нефт қазиб олиб сотиш” ҳуқуқи борлигини эълон қилган эди.\nГаз бозорида ҳам жуда қизиқ жараёнлар содир бўлмоқда. Ушбу соҳада ҳам нархлар кўп йиллардаги максимум даражасига кўтарилган. Бунга сабаблар жуда кўп ва уларнинг барчаси ҳозир тушунари бўлсада, ярим йил олдин вазият мутлақ бошқача эди.\nҲозир суюлтирилган газнинг асосий қисми Осиё бозорига кетмоқда. Европада эса углекислота чиқарувчи корхоналарга нисбатан солиқлар ошмоқда. Шу сабабли кўмирда ишлайдиган аксарият ИЭСлар табиий газга ўтмоқда. Устига устак, “Газпром” ҳам турли сабабларга кўра газ етказиб беришни чекламоқда. Аниқроғи бироз чекламоқда.\nБу соҳада биз келажакда вазият қандай бўлишини башорат қилмаймиз, чунки ноаниқ факторлар жуда кўп. Газ соҳасида об-ҳаво шароити ҳам жуда катта роль ўйнайди. Лекин газ ва нефт соҳаларининг бир неча ўхшаш ва ўхшамаган томонлари бор.\nБаъзида, айрим экспертлар газнинг юқори нархи узоқ сақланиб қолмайди. Бундай вазиятда АҚШ ўзининг арзон сланец гази билан дунёни эгаллаб олади, деган ғояларни эшитиш мумкин. Ҳа шундай бўлиши мумкин, лекин бу ерда фақат бир тўсиқ бор. Нефт соҳасида қазиб олиб дарҳол ишлатиш мумкин бўлса, газни султирувчи заводларни ҳали қуриш керак. Бунга эса камида 4 йил вақт кетади. АҚШ ички бозорида ҳам газ нархи анча ўсган. Лекин жаҳон бозорида ҳозир кузатилаётган нархларда АҚШ суюлтирилган газ экспортчилари жуда яхши даромад қилишмоқда.\nНефт ишлаб чиқарувчилари, агар истаса, ҳозирги нархларда ҳам нефт сотиш битимлари тузишга улгуришлари мумкин. Лекин газ соҳасида бунинг иложи йўқ. Олдин жаҳон экспертлари орасида “Газпром, АҚШда янги газ суюлтириш заводлари қурилмаслиги учун Европада газ нархини оширишга интилмайди” деган мулоҳазаларни тез тез учратиш мумкин эди.\nЛекин ҳозир вазият бошқача. Газпром “Шимолий оқим-2” яқинда ишга тушишини билган ҳолда, Европага экспорт миқдорини оширишга интилмаяпти. Ахир бироз кейинроқ ушбу ҳажмларни украина орқали эмас “ўз” қувуридан етказиб бериш мумкин бўлади.\nШу билан бирга Европа газ сақлаш омборларида газ миқори камроқ бўлса, “Шимолий оқим-2”га сиёсий босим ҳам камаяди. Бир вақтнинг ўзида газнинг юқори нархи – бу албатта қўшимча даромад дегани ҳам.\nСуюлтирилган газ бозорида АҚШ келажакда сезиларри ўрин эгаллаши кутилмоқда, лекин ҳозирча у ерда газ суюлтириш заводлари қурилиши учун янги инвестициялар ажратилаётганини ёки янги заводлар қурилиши бошланганини кўрмаяпмиз. Айрим заводлар қурилиши бошлашга тайёр бўлиши мумкин, чунки уларни қуриш олдинги режаларга киритилган эди. Хуллас, газнинг ҳозирги юқори нархи АҚШда заводлар қуришни бошлаш учун қўшимча стимул бўлиши мумкин, лекин уларнинг жаҳон газ бозорига таъсири кейинроқ, бир неча йилдан сўнг сезилади.


ОВҚАТДАН ЗАҲАРЛАНИШ ОҚИБАТЛАРИ\nШифохонага оғир ҳолатдаги бемор келтирилди. Текшириб кўрилганда у сифатсиз тайёрланган озиқ-овқат маҳсулотларини истеъмол қилгани сабабли заҳарланганлиги аниқланди.\nХўш, заҳарланиш қандай рўй беради, сабаблари нималарга боғлиқ?\nОзиқ-овқат маҳсулотларидан заҳарланиш касаллиги содир бўлишига асосан сифатсиз, эскирган маҳсулотларни истеъмол қилиш сабабдир. Озиқ-овқат маҳсулотларининг заҳарли бўлиши эса турли омилларга боғлиқ.\nБаъзи маҳсулотлар, масалан, балиқ, қўзиқорин, резавор тушиб қолган зарарли моддалар орқали заҳарланади. Статистик маълумотларга кўра, ов¬қатдан заҳарланишни микроблар чиқарар экан. Инсон таом истеъмол қилганида микробларнинг алоҳида турлари ёки уларнинг токсинлари билан заҳарланганлиги боис касалликка чалинади.\nЗаҳарланиш овқатдан сўнг одатда бир неча соат ичида намоён бўлади ва жуда оғир кечиши билан характерланади. Бу энг аввало, озиқ-овқат маҳсулотларига ишлов берилганда қўллар, чанг ва ҳаво, қисман тупроқ ёки сақлаш учун ишлатиладиган сув ҳамда музнинг ифлослиги орқали маҳсулотга ўтиши туфайли содир бўлиши мумкин. Шунинг учун гўшт ва сут маҳсулотлари касалланган ёки бацилла ташувчи ҳайвонлардан олинган бўлса, улар токсиген микроб¬лар билан заҳарланганлиги боис маҳсулотларни тарқатиш ва сақлаш билан шуғулланувчи кишиларда касаллик келиб чиқиши мумкин.\nОзиқ-овқат маҳсулотларидан заҳарланиш унинг пайдо бў¬лиш белгиларига кўра, икки гуруҳга бўлинади. Биринчиси, озуқавий инфекция ва иккинчиси, озуқадан заҳарланишдир. Озуқавий инфекцияларга юқумли касалликлар киради. Бунда озиқ-ов¬қат маҳсулотлари патоген микроб¬ларни касалланган организмдан (ёки бацилла ташувчилардан) соғ¬лом танага ташувчи ҳисобланади. Улар сув, ҳаво, рўзғордаги алоқа йўллари орқали ўтиши аниқланган. Касаллик содир бўлиши учун овқатда оз миқдордаги тирик ҳужайраларнинг мавжудлиги кифоя. Озуқавий заҳарланишни уйғотувчи микроорганизмлар маҳсулотларда токсинлар ҳосил қилиб ривожланади ва кўпаяди. Бироқ юқумли эмас. Бемор билан мулоқотда бўлган соғлом организмга касаллик ўтмайди.\nЛекин озуқавий инфекцияларни уйғотувчилар инсон организмига тушиб, ичак инфекциялари касалликлари, яъни дизентерия, тиф, паратиф, ботулизм, ҳатто холера (ўлат)ни ҳам келтириб чиқариши кузатилган. Шундай экан, энг аввало, ҳар бир оилада санитария-гигиена қоидаларига қатъий риоя этилиши лозим. Ҳовлиларда чиқиндилар учун махсус жойлар бўлиши, фақат тоза ичимлик сувидан фойдаланиш шарт. Ариқ, ҳовуз сувларини ишлатиш асло мумкин эмас. Ёз фасли бошланганлиги боис, пашша, чивинлар кўпаяди. Уларга қарши курашда ҳам энг аввало тозалик муҳим. Истеъмолдан ортиб қолган таомни албатта музлаткичда сақлаш керак. Саломатлик ҳар биримизнинг ўз қўлимизда эканини унутмайлик.\nОтабек РАҲИМОВ, Республика саломатлик ва тиббий статистика институти Наманган вилояти филиали бўлим мудири.\n№ 27, 11.07.2014 « орқага


Сариоғоч йўллари равон бўлади\nТуркистон вилояти ҳокими Ў. Шўкеев Сариоғоч туманига иш сафари билан бориб, қатор қишлоқ хўжалиги иншоотларида бажарилаётган ишлар билан танишди. Ҳудуд раҳбари, дастлаб, Қуркелес қишлоқ округидаги “Абдраман” деҳқон хўжалигида бўлди.\n2014 йили фаолиятини бошлаган муассаса қулупнай етиштириш билан шуғулланади. Хўжаликнинг тасарруфидаги ер майдони 7,2 гектар бўлса, шундан унинг 6 гектарига қулупнай экилган. Бу ерда 15 киши доимий иш билан таъминланган. Мавсум кезларида эса ишчилар сони 60-70 нафарга етади.\nХўжаликнинг аҳволи билан танишган минтақа раҳбари иссиқхоналарда қулупнай етиштирувчи хўжаликларни ривожлантириш бўйича семинарлар уюштириш кераклигини айтди.\nСўнг вилоят ҳокими Дарбаза қишлоқ округида жойлашган “Фирма Сакен” МЧБга борди. Биродарлик наслчилик ва сут етиштириш билан шуғулланади, тасарруфида 1600 гектарга яқин ер бўлиб, у йилига 720 тонна сут етиштирмоқда.\nМинтақа раҳбари Қапланбек қишлоқ округидаги “Жабай ата” деҳқон хўжалигининг фаолияти билан ҳам танишди. Бу ердаги иссиқхонанинг умумий майдони 30 гектар бўлса, унинг 24 гектарига помидор, 4 гектарига бақлажон экилган. Хўжаликда йилига 4200 тонна маҳсулот етиштирилиб, Нур-Султан, Алмати шаҳарлари, шимолий вилоятлар ва Россияга жўнатилади. Бу ерда 80 киши доимий иш билан таъминланган.\nВилоят ҳокими Қапланбек ўқув тажриба хўжалиги ҳудудида бўй кўтараётган кўп қаватли уйларнинг қурилиши билан ҳам танишди. 5 қаватли 45та квартирали 13та уй барпо этиляпти. Ўтган йили қурилиши бошланган биноларни жорий йилда фойдаланишга топшириш режаланган.\nМинтақа раҳбари, туман ҳудудидан оқиб ўтадиган Келес дарёси ёқасидаги хавфли жойларни аниқлаб, канални таъмирлашни топширди. Бундан ташқари, туман ҳудудидан ўтадиган республика, вилоят аҳамиятидаги автойўлларни таъмирлашни ва барпо этилаётган кўп қаватли уйлар инфратузилмаси масаласини тезда ҳал этишни топширди.\n, 2019-03-27, 19:39 102


«UzAuto Motors автомобиллари учун олдиндан тўлов кўпи билан 50% бўлиши керак» — Расул Кушербаев — Sof.uz\n«UzAuto Motors автомобиллари учун олдиндан тўлов кўпи билан 50% бўлиши керак» — Расул Кушербаев\n«Менинг шахсий фикрим, энг кўп олдиндан тўлов 50%дан ошиши мумкин эмас.\nАнтимонополия ҳозирча аниқ рақамни айтгани йўқ. Улар балки олдиндан айтишмас. Лекин менинг фикрим шундай — энг кўпи 50%. Умуман айтганда, олдиндан тўловга аванс тариқасида қарайдиган бўлсак, 15%нинг ўзи етарли. Чунки илгариги тартиб бўйича шундай эди.\nҲозир шунга асословчи ҳужжатларни тўплаш нуқтаи назаридан 2005−2011 йиллар давомида шартнома асосида автомобиль олганлардан шартнома нусхасини жўнатишни сўрадим. Биздаги маълумотлар бўйича айнан ўша даврда шартнома бўйича олдиндан тўлов 15% бўлган ва ўша вақтдаги фактлар бўйича 15% тўловнинг ўзи етарли бўлган. Бу шартномада кўрсатилган».


Аэропортда робот-полициячилар иш бошлади\n17.06.2022 15:25 0 1000\n1 Аэропортда робот-полициячилар иш бошлади 00:45\nЯпониядаги аэропортда робот-полициячилар фаолияти йўлга қўйилди. Улар камераларда олинган суратларни бир зумда таҳлил қилишга қодир. Бу орқали темир полициячилар аэропортда тартибни таъминлайдилар, жумладан, унутиб қолдирилган ва шубҳали буюмларни қидирадилар.\nРоботлар динамиклар билан жиҳозланган бўлиб, зарурат юзасидан йўловчиларга мурожаат қилиши мумкин. Шу билан уларни тартиб сақлашга чақиради ёки бирорта қоидага амал қилишни талаб этади.\nАввал ҳам Токиодаги Олимпия ўйинлари арафасида шунга ўхшаш полициячи роботлар пайдо бўлганди. Лекин улар сунъий интеллектга асосланмаганди.\nРобот токио аэропорт\nIT олами 27/06, 19:29\nРобот-ит сузишни ва оғир юклар ташишни билади\nГаджет 24/06, 17:24


Ўзбекистонда 24 соат газ ва электр таъминотининг йўли бор! Газ таъминотига хусусий сектор жалб этилмоқда\n24 Àïðåëü 2017 09:19 2802\nБиз ахборот порталимиз орқали бундан уч ой бурун "Ўзбекистонда 24 соат газ ва электр таъминотининг йўли бор!" номли мақола эълон қилгандик. Унда "..ҳозирги кунда энг долзарб муаммолардан бири электр, газ, иссиқлик тизими, сув каби коммунал хизматлар учун тўловларни йиғиш бўлиб қолмоқда. Аҳоли баъзи қатламларининг ҳуқуқий онги ва фуқаролик масъулияти етарли эмаслиги ва маълум қисм одамларда эски даврга хос фикрлаш, яъни “давлатники – бу ҳеч кимники эмас” қабилида мулоҳаза юритиш мавжудлиги бу иллатнинг газак отишига сабаб бўлаётгани.." ва бошқалар ҳақида ёзилганди. Бу муаммони ечиш учун тизимга хусусий секторни жалб этиш таклифи ўртага ташланганди. Ниҳоят бу борад амалий ишлар бошланди.\nТошкентда ва ҳудудларда газ таъминоти объектларининг бир қисми газ тақсимлаш тармоқларидан фойдаланиш ва табиий газни сотиш учун хусусий операторларнинг ваколатли бошқарувига ўтказилади. Бу Президентнинг 20 апрелдаги қарорида кўзда тутилган, деб ёзади «Газета.uz».\nСинов лойиҳаси доирасида Тошкентда хусусий операторга Бектемир туманининг «Бектемиртумангаз» туман эксплуатация хизмати объектларини ўтказиш режалаштирилмоқда. Қорақалпоғистонда «Кегейлитумангаз», Андижон вилоятида «Шаҳрихонтумангаз», Бухорода — «Когонтумангаз», Жиззахда — «Зоминтумангаз», Қашқадарёда — «Қаршитумангаз», Навоийда — «Қизилтепатумангаз», «Наманганда — «Намангантумангаз», Самарқандда — «Нарпайтумангаз», Сурхондарёда — «Жарқўрғонтумангаз», Сирдарёда — «Янгиершаҳаргаз», Тошкентда — «Янгийўлтумангаз», Фарғонада — «Олтиариқтумангаз» ва Хоразм вилоятида эса «Янгиариқтумангаз» филиали объектлари ваколатли бошқарувга ўтади.\nВаколатли бошқарув 1 июндан жорий этилиши режалаштирилмоқда. Хусусий операторлар танлов бўйича саралаб олинади. Улар учун газ савдоси ҳажмининг 21 фоизидан кўп бўлмаган комиссия мукофоти кўзда тутилган.


Дўстлик лойиҳаси самаралари - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nДўстлик лойиҳаси самаралари\nЧоп этилган 03 Ноябр 2016\tКӯришлар: 1022\n1200 метр сув иншооти таъмирланган ва тикланган, Кўлкентда 15 километр, Чилгазида 22 километрлик канал тозаланган, ер ҳолатини яхшилаш ва суғориш бошқармасига битта экскаватор олиб берилган. Бу ишлар бир йил давомида Исфарада ўтказилаётган "Қирғизистон ва Тожикистондаги сув захиралари ва яйловларга оид низоларни камайтириш лойиҳаси" доирасида амалга оширилган.\nМазкур лойиҳа учун Буюк Британия Ҳукумати маблағ бермоқда. Лойиҳа амалга оширила бошлангач, Исфаранинг Лаккон, Чилгази, Кўлкент қишлоқларида экинзорларни сув билан таъминлаш яхшиланган. Айни бир пайтда лойиҳа бўйича амалга оширилаётган ишлар чегара олди манзилларида яшаётган тожикистонлик ва қирғизистонликларнинг дўстлигини мустаҳкамлашга ёрдам берган.\nЯқинда Исфарада бўлган Буюк Британиянинг Тожикистондаги элчиси ҳамда ушбу давлат парламенти вакиллари лойиҳанинг бориши билан танишдилар. Меҳмонлар ўртадаги низоларни бартараф этишга ёрдам берувчи мазкур лойиҳанинг муваффақиятли бораётганлигидан мамнун эканликларини изҳор этишди.\nБуюк Британиядан ташриф буюрган меҳмонларни Исфара шаҳар раиси Расулзода Дилшод Жабборий қабул қилди ва шаҳарда юз бераётган иқтисодий ва ижтимоий ўзгаришлар ҳақида сўзлаб берди. Меҳмонлар бу ўзгаришларнинг аҳоли ҳаётини яхшилаш мақсадида қилинаётганини ўз кўзлари билан кўришди. Шунингдек, уларга халқ ҳунармандчилигини қайта тиклаш, аёлларни иш билан таъминлаш мақсадида қилинаётган ишлар ҳам маъқул бўлди.\nИсфара шаҳар ҳукуматидан хабар беришларича, хорижлик меҳмонлар Хонобод қишлоғидаги "Субҳи Ватан" консерва тайёрлаш ишхонасини бориб кўришган.\nМақсад: миллийликни тарғиб этиш\nХўжандда бўлиб ўтган "Суғд атлас ва адраси-2016" фестивали ўз якунига етди. Анъанага айланиб қолган мазкур фестивални ўтказишдан мақсад ҳам атлас ва адрасдан тикиладиган миллий кийимларни тарғиб этиш, бу матоларни тўқиётган усталарга, кийим тикаётган чеварларга ғамхўрликдир.\nФестивалда хўжандлик Каромат Ашурматова бош мукофот соҳибаси бўлди. Вилоят раиси Абдураҳмон Қодирий ғолибга махсус диплом ва 5 минг сомоний пул мукофоти топширди.\nШунингдек, "Энг яхши болалар кийими", "Энг яхши кундалик либос", "Энг яхши расмий кийим", "Энг яхши қадимий миллий либос" ва "Энг яхши байрам кийими" йўналишлари бўйича ғолиблар ҳам аниқланди. Бу йўналишларда биринчи ўринни эгаллаган Орзугул Бердиева, Зайнура Қодирова, Ойша Сатторова, Мубина Содиқова, Барно Шехсаидоваларнинг ҳар бири 3 минг сомонийлик мукофот олишди. Иккинчи ва учинчи ўринларни эгаллаган чеварлар ҳам мукофотдан бенасиб қолишмади. Уларга мутаносиб равишда 2 ярим минг ва 2 минг сомонийдан мукофот берилди.\nХожа Камол ғазаллари жаҳон тилларида\nХўжандда Камол Хўжандий ғазаллари жамланган "Армуғони аҳли дил" китоби нашр этилди. Китобдан шоирнинг тожик тилидан ташқари, немис, рус, инглиз, урду, ўзбек тилларига ўгирилган ғазаллари жой олган. Шунингдек, ғазаллар форс имлосида ҳам берилган.\n"Камол Хўжандий илмий маркази" давлат муассасаси раҳбари профессор Фахриддин Насриддиновнинг айтишича, янги китоб Хўжандда бўлиб ўтадиган "Камол Хўжандий: адабиётшунослик ривожи ва адабий алоқалар" халқаро конференцияси арафасида нашр этилган.\nЎтган ҳафта охирида Ашт ноҳиясининг Марҳамат шаҳарчасида жойлашган 49-ўрта умумтаълим муассасаси мажлислар залида адабий учрашув бўлиб ўтди. Йиғилганлар орасида мазкур мактаб муаллимлари ва ўқувчиларидан ташқари Ошоба жамоатининг бошқа таълим даргоҳлари директорлари, ўқитувчилари ҳам бор эди. Мактабга фақат Тожикистонда эмас, балки ундан ташқарида ҳам ўз ижоди билан танилган шоирлар Султонмурод Ҳожибоев, Шариф Нуриддин ташриф буюришди.\nУчрашувда сўзга чиққан мактаб директори Янишой Пардаева адабиёт, ижод ва ижодкорлар ҳақида гапириб, таниқли шоирларнинг ўқув даргоҳига ташриф буюришлари муҳим воқеа эканлигини таъкидлади.\nУчрашув қатнашчилари Султонмурод Ҳожибоев, Шариф Нуриддин ўқиган шеърларни мароқ билан тинглашди. Шунингдек, ижодкорларга ўзларини қизиқтирган саволларни беришди.\nУчрашувда аштлик шоирлар Абдумутал Топилов, Каримжон Султонназаров, Тошхон Азимовалар ҳам ўз шеърларидан ўқиб беришди. Мактаб ўқувчилари ижод қилган шеърлар ҳам қизиқиш билан тингланди. Ўқувчилар ижросидаги куй-қўшиқлар, рақслар учрашувга янада файз киритди.\nБугун: 21-09-2020 04:50:47


Юздаги ажинлар қандай касалликдан далолат беради? 14.10.2016 | Рукн: Саломатлик, Янгиликлар | Муаллиф: diydor Юздаги ажинлар ҳаёт машаққатлари ва қарилик белгиси, дейилади. Лекин бу аслида ундай эмас. Ажинлар терини нотўғри парваришлаш, ҳадеб юзни тириштириш ҳамда наслий мойиллик туфайли пайдо бўлади. Лекин шундай ажинлар ҳам бўларканки, уларга қараб инсонда қандай касалликлар борлигини билиб олиш мумкин экан. Лекин ташҳиснинг бу тури асосий эмаслигини унутманг. У шунчаки бошланаётган дард белгиси бўлиши мумкин. Барча хавотирли белгилар ҳақида ўз даволовчи шифокорингизга мурожаат этиб, у тавсия этган текширувлардан ўтибгина бирон бир қатъий хулоса чиқаринг.\n* Ёноқ ва унинг олдидаги тери тез сўлиб, осилиб қолиши қовуқ касалликларидан дарак бериши мумкин.\n Пастки жағ тагидаги бўйин ва бақбақанинг осилиши буйраклар иш фаолиятидаги муаммоларда кўзга ташланади.\n Иякнинг мунтазам равишда жонсизланиб қолиши юрак ва қон томирлари касаллиги бошланаётганидан дарак беради.\n Бурун катакларидан лаб четигача тушган чуқур ажин ошқозон-ичак тизимидаги патология, овқат ҳазм бўлишидаги муаммолардан сўзлайди.\n Лаблар атрофи, бурун тагидаги тери рангпар бўлса, бу юрак-қон томир касалликлари, юрак етишмовчилигидан дарак беради. Худди шу ердаги тери кўкимтир бўлса, бу нафас олиш тизими касалликлари, жумладан астма, зотилжам, бронхитни билдиради.\n Лаб четлари мунтазам равишда ёрилиб турса, бу авитаминоз, яъни В гуруҳи, А, Е витаминлари етишмовчилигини, дисбактериоз, буйраклар иш фаолияти ҳамда организмда сув-туз алмашинув жараёнининг бузилишини билдиради.\n Пешонадаги ажинда кўплаб “х” белгиси бўлса – бу умуртқа поғонаси касалликлари, орқа мия чурраси борлигини билдиради.\n Кўз остидаги ярим ой шаклидаги ажинлар буйраклар ва қовуқ иш фаолиятиниинг ёмонлигидан дарак беради.\n Кўз ости доимо, айниқса эрталаблари керккан бўлса, юрак-қон томир тизимингизни текширувдан ўтказиб олишни маслаҳат берамиз.\n Юз терисининг сариқ ёки яшилтоб-кулранг бўлиши жигар касалликлари гепатит, цирроздан дарак беради.\n «Ерга монанд» тус эса ошқозон ости бези функцияси бузилганда кузатилади.\n «Мум»га монанд тери, қонсиз сарғиш тус эса, онкологик касалликлардан сўзлаши мумкин.\n Юз доим ялтираб турса, қалқонсимон без касалликларига гумон қилишади.\n Аёл ҳомиладор бўлмаса-ю, юзини доғлар босса, бу жигар иш фаолияти бузилиши ёки тухумдонлар ва бачадон касалликларининг белгиси бўлиши мумкин.\n Юзнинг пастки қисми, лаблар, жағ, бўйин, кўкракдаги кўплаб ҳуснбузарлар эндокрин тизимидаги муаммолар, қалқонсимон без, жигар, тухумдонлар касалликларидан дарак беради.\n Агар ҳуснбузарлар кўпроқ пешона, ёноқ, бурун катакларида учраса, бу ичак иш фаолияти бузилиши, дисбактериоздан дарак беради.\n Доим торайиб турган қорачиқлар мия ичи қон босими, қалқонсимон без иш фаолияти бузилиши, менингитдан дарак беради.\n Бўртиб чиққан кўзлар бошланаётган гипертиреоздан огоҳлантиради.\n Кўзнинг ичи сарғиш тус олса, бу организмнинг заҳарланганлиги, гепатит ёки жигар иш фаолияти бузилишидан дарак беради.\n Доимий ёшланиб турган кўзлар организмда калий моддаси етишмовчилигидан дарак беради.\n Кўзнинг ичи кўкимтир рангда бўлса, у авитаминоз ва гемоглобин миқдорининг камайиб кетишидан дарак беради.\nМавзуга алоқадор бошқа янгиликларКонтрабанданинг умри қисқаПрезидент Пайшанбани профилактика куни этиб белгилади«Туғуруқхоналардаги суюнчи пули ҳам қонунан, ҳам инсонийлик жиҳатидан тақиқланади»Шавкат Мирзиёев: «касб-ҳунар коллежлари ўқувчилари мингдан зиёд жиноятга қўл урган»«Ўзбекнаво» раҳбариятида ўзгаришБарча таълим муассасаларига милиция ходимлари бириктириладиЭнди Олий мажлисга шикоят билан мурожаат этиш, ташриф буюриш ҳам мумкин\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:3 − 1 = Энг кўп ўқилганлар


Эртага “Миллий” стадионида Ўзбекистон – Қатар ўйини олдидан матбуот анжумани ўтказилади - Zamin.uz\n23:45 / 14.10.2018\nЭртага “Миллий” стадионида Ўзбекистон – Қатар ўйини олдидан матбуот анжумани ўтказилади\nЖорий йилнинг 16 октябрь куни Эктор Купер бошчилигидаги Ўзбекистон миллий терма жамоаси Қатар миллий терма жамоасига қарши ўртоқлик учрашувида майдонга тушади. Ушбу учрашувдан 1 кун олдин, яъни эртага 15 октябрь куни “Миллий” стадионнинг матбуот анжуманлари залида ҳар икки терма жамоа бош мураббийлари иштирокида матбуот анжумани бўлиб ўтади.\nЎзбекистон миллий терма жамоаси бош мураббийи Эктор Купер иштирокидаги матбуот анжумани соат 11:00 да бошланади. Соат 11:30 да Қатар терма жамоаси бош мураббийи журналистлар саволларига жавоб беради.\nЎзбекистон миллий терма жамоасининг ўйинолди расмий машғулоти соат 16:30да Тошкент Темир Йўллари Муҳандислик Институти майдонида ўтказилади. Рақибларимизнинг расмий машғулоти эса соат 17:30да “Миллий” стадионида бошланади.\nЎйинни бевосита стадионда томоша қилишни истаган мухлислар чипталарни "Миллий" стадиони кассаларидан харид қилишлари мумкин. Чипталар савдоси давом этмоқда. “Замин” янгиликларини “Youtube”да кузатиб боринг\n14 март куни Эктор Купер билан матбуот анжумани бўлади\n13-03-2019, 15:19, Спорт\nБугун Австралияга қарши ўйин олдидан матбуот анжумани бўлиб ўтади\n20-01-2019, 06:00, Спорт\nЭктор Купер билан матбуот анжумани ташкил этилади\n4-12-2018, 14:53, Спорт\nҚатар терма жамоаси юртимизга етиб келди\n14-10-2018, 23:26, Спорт\nЭктор Купер билан 6 август куни матбуот анжумани ўтказилади\n4-08-2018, 22:30, Спорт\nЎзбекистон – Хитой. Эртага ўйинолди матбуот анжумани\n9-10-2016, 18:35, Спорт\n"Женоа" қай тарзда мағлубиятга учради? (Видео)\nАбрамов: "Жалолиддиновнинг "Андижон"га ўтишини яхши деб ҳисобламайман. Эҳтимол, адашаётгандирман"\nҲамробековнинг дебютида "Шабаб Ал-Аҳли" пешқадам билан дуранг ўйнади\n«Насаф»га нима етишмади? «Пахтакор» ниманинг ҳисобига ғалаба қозонди?


Спорт маъмурий суди ҳам «Реал» Кубокдан четлатилганини тасдиқлади. Энди навбат фуқаролик судигами? » Ўзбекистон янгиликлари – Zamin.uz\n29-12-2015 | 13:11\nZAMIN.UZ / Спорт / 29 Декабр 2015 года312\nСпорт маъмурий суди ҳам «Реал» Кубокдан четлатилганини тасдиқлади. Энди навбат фуқаролик судигами?\nСпорт ишлари бўйича маъмурий суд Мадриднинг "Реал" клуби Испания Кубогидан четлатилгани бўйича йиғилиш ўтказди. Бу ҳақда Uff.uz хабар бермоқда.Йиғилишда "Реал" мусобақадан асосли равишда четлатилгани тасдиқланди. Эслатиб ўтамиз, Испания футбол федерацияси мусобақаларни ўтказиш ва апелляция қўмитаси томонидан мадридликлар Испания Кубогидан четлатилгач, "Реал" раҳбарияти спорт ишлари бўйича маъмурий судга шикоят қилган эди. Аммо "Қироллик клуби" талаби яна инкор этилди. Энди "Реал" клуби фуқаролик судига бу борада мурожаат этиши мумкин.Эслатиб ўтамиз, Мадриднинг "Реал" клуби "Кадис"га қарши кечган (3:1) учрашувда дисквалификация қилинган Денис Черишевни майдонга туширгани туфайли Испания Кубогидан четлатилган эди.\nЎқишни тавсия қиламиз Бугун «Реал» - «Леванте» учрашуви бўлиб ўтади